Galloway bispedømme

Galloway bispedømme er et katolsk bispedømme i Skottland. Det er en kirkeprovins og har sete i Ayr.

Det ble opprettet 4. mars 1878 da det apostolisk vikariat for Skottlands vestlige distrikter fra 1827 ble delt i Glasgow erkebispedømme, Argyll and the Isles bispedømme og Galloway bispedømme. Bispedømmet er et suffraganbispedømme under Saint Andrews og Edinburgh erkebispedømme. Bispedømmet dekker regionene Dumfries and Galloway, South Ayrshire, det meste av East Ayrshire og fastlandet av North Ayrshire.

 Historie 
Da den katolske kirkes hierarki ble gjenopprettet i 1878, besto Galloway bispedømme av South Ayrshire, Dumfriesshire, Kirkcudbrightshire og Wigtownshire. St Andrew’s katedral  i Dumfries ble da valgt som bispesete. I 1947 opprettet den apostoliske konstitusjonen, Dominici Gregis Glasgow kirkeprovins ved å etablere Motherwell bispedømme og Paisley bispedømme som to nye suffraganbispedømmer. Det samme dokumentet knyttet også ti sogn i det nordlige Ayrshire til Galloway bispedømme. Denne endringen førte til at Dumfries ikke lenger ble det naturlige sentrum i bispedømmet sett under ett, og dette overbeviste den daværende biskop Joseph McGeeat bispesetet burde flyttes til Ayr, hvor han ville bli mer tilgjengelig for sine folk. Etter at katedralen i Dumfries ble ødelagt av brann 10. mai 1961, sendte biskop McGee en anmodning til pave Johannes XXIII om tillatelse til å opprette en katedral i byen Ayr, og å bruke Good Shepherd-kirken til dette formålet fram til det kunne bygges en ny katedral. Tillatelse til dette ble gitt 12. mars 1962 i et dekret fra Den romerske kurie. I de følgende årene ble imidlertid forutsetningene for en ny katedral endret og det ble ikke bygget noen ny katedral.

Imidlertid oppsto det etter hvert alvorlige bygningsmessige problemer med Good Shepherd-bygningen med vedvarende vanngjennomtrengning. Mer alvorlig var det at færre oppsøkte katedralen, noe som viste seg å være vedvarende. I september 2001 kom biskop Maurice Taylor til den konklusjon at Good Shepherd ikke lenger var anvendelig som katedral, og anmodet Den hellige stol om å flytte katedralen til Church of Saint Margaret i Ayr, slik at denne ble det nye bispesete. Siden biskop Taylor på dette tidspunktet snart skulle gå av med pensjon, blle det bestemt at saken skulle utstå slik at den nye biskopen skulle kunne forholde seg til saken. Biskop John Cunningham kom til samme konklusjon som sin forgjenger og anmodet da pave Benedikt XVI om å flytte fra Good Shepherd til St Margaret’s. Biskopen fikk et positivt svar på dette og dagens katedral har hatt denne funksjonen siden 2007.Fra bispedømmets hjemmeside

Biskoper

ÅrBiskopAnnet1878–1893John McLachlanDøde i embetet 16. januar 18931893–1914William TurnerDøde i embetet 19. januar 19141914–1943James McCarthyDøde i embetet 24. desember 19431943–1952William MellonDøde i embetet 2. februar 19521952–1981Joseph McGeePensjonert 4. april 19811981–2004Maurice TaylorPensjonert 7. april 20042004–John Cunningham

Referanser

 Eksterne lenker 


Kategori:Katolske bispedømmer i Skottland
Kategori:Dumfries and Galloway
Kategori:South Ayrshire
Kategori:East Ayrshire
Kategori:North Ayrshire